**Pielikums Nr.2**

**PROJEKTĒŠANAS UZDEVUMS**

**Lietus ūdens kanalizācijas, sadzīves kanalizācijas, ūdensapgādes tīklu projektēšana un autoruzraudzība**

**Iepirkuma 2.daļa**

“Sadzīves kanalizācijas tīklu pieslēgums Atgāzenes ielā 24A, Rīgā”

būvprojekta[[1]](#footnote-1) izstrāde un autoruzraudzība

|  |  |  |
| --- | --- | --- |
| **I** | **OBJEKTA PASŪTĪTĀJS** – RP SIA “Rīgas satiksme”.  **BŪVPROJEKTA IZSTRĀDES NEPIECIEŠAMĪBAS PAMATOJUMS**:  Nepieciešams izbūvēt objekta pieslēgumu pilsētas centralizētajiem sadzīves kanalizācijas tīkliem. | |
| **II** | **ZIŅAS PAR OBJEKTU** | |
| Objekta nosaukums: | Sadzīves kanalizācijas tīklu pieslēgums |
| Objekta adrese,  zemes vienību kadastra apzīmējums: | Atgāzenes iela 24A, Rīga, LV-1004  01000740148 |
| Būvniecības veids: | Jauna būvniecība, pārbūve |
| Inženierbūves grupa: | I grupa [[2]](#footnote-2) |
| Būves klasifikācijas kods: | 2223 Vietējās nozīmes notekūdeņu cauruļvadi un attīrīšanas būves |
| **III** | **BŪVPROJEKTU DOKUMENTĀCIJAS IZSTRĀDES MĒRĶIS, IZSTRĀDES NOSACĪJUMI UN SASKAŅOŠANA.** | |
| 1. | Mērķis – izstrādāt objekta sadzīves kanalizācijas izvada pievienojumu pilsētas centralizētajiem tīkliem, sadzīves kanalizācijas teritorijas tīklu pārbūves tehniskus risinājumus, atbilstoši Projektēšanas uzdevuma, SIA “Rīgas ūdens” izsniegtajiem Tehniskajiem noteikumiem (1.pielikums), Būvniecības likuma, Ministru kabineta noteikumu un citu būvniecību reglamentējošo normatīvo aktu prasībām, saskaņojot/akceptējot izstrādāto dokumentāciju Rīgas valstspilsētas pašvaldības Pilsētas attīstības departamentā Būvniecības informācijas sistēmā (BIS). | |
| 2. | Būvprojekta robežas – zemes vienības ar kadastra apzīmējumiem 01000740148 (01000740148001), 01000742133. | |
| 3. | Izstrādātājs izstrādā būvniecības ieceres dokumentāciju pilnā apjomā, saņem visus nepieciešamos saskaņojumos, t.sk. Pasūtītāja un nodrošina būvprojekta akceptēšanu BIS Rīgas valstspilsētas pašvaldības Pilsētas attīstības departamentā, t.i., saņem atzīmi par projektēšanas nosacījumu izpildi. Būvniecības ieceres dokumentācijas izstrādes laikā, savstarpēji vienojoties ar Pasūtītāju par laiku, organizē būvprojekta izskatīšanu un apspriešanu. Izstrādātājs veic visus nepieciešamos saskaņojumus ar iestādēm, virszemes un apakšzemes komunikāciju īpašniekiem un zemes īpašniekiem likumā noteiktā kārtībā. | |
| 4. | Projektēšanas uzdevums pēc iespējas apkopo veicamo pasākumu kopumu būvprojekta izstrādei, taču nav uzskatāms par izstrādātāju ierobežojošo faktoru attiecīgā būvprojekta izstādei. Tādējādi, izstrādājot būvprojektu, būvprojekta izstrādātājs nepieciešamības gadījumā, izmantojot savas profesionālās un praktiskās zināšanas, veic visus papildus nepieciešamos izpētes un projektēšanas darbus būvprojekta veiksmīgai izstrādei. | |
| 5. | Izstrādātājs nodrošina būvprojekta izstrādei nepieciešamo dokumentu un izejmateriālu saņemšanu, tai skaitā nepieciešamo tehnisko un īpašo noteikumu saņemšanu no attiecīgajām institūcijām. | |
| 6. | Visas inženierizpētes, ja tādas ir nepieciešamas, veic būvprojekta izstrādātājs. Inženierizpētes darbu izmaksas būvprojekta izstrādātājs iekļauj būvprojekta dokumentācijas izstrādes izmaksās. Topogrāfisko plānu nodrošina Pasūtītājs (2.pielikums). | |
| 7. | Būvprojekts jāizstrādā izsmeļoši formulējot visas tehniskās prasības, kas nepieciešamas kvalitātes nodrošināšanai, bet nepamatoti neierobežojot pielietojamos materiālus vai tehnoloģijas, kā arī neizvirzot nepamatotas konkurenci ierobežojošas prasības. | |
| 8. | Būvprojekta Izstrādātājs veic būvprojekta izstrādi ar saviem materiāliem, izstrādājumiem, iekārtām, darbaspēku u.c. resursiem. Visus ar būvprojekta dokumentācijas izstrādi saistītos uzdevumus, sedz Izstrādātājs. | |
| 9. | Būvprojektā jāizstrādā visas daļas, kas uzskaitītas būvprojekta sastāvā un jāietver visi detalizētie rasējumi, kas nepieciešami būvobjekta atsevišķo daļu un elementu īstenošanai. | |
| **IV** | **BŪVPROJEKTA SATURS UN NOFORMĒŠANA** | |
| 1. | Būvprojektu izstrādāt [atbilstošajā darbības sfērā sertificētam būvspeciālistam](https://bis.gov.lv/bisp/lv/specialist_certificates?utf8=%E2%9C%93&direction=&sort=&search%5Bname%5D=&search%5Blast_name%5D=&search%5Bcertificate_number%5D=&search%5Bcurr_status%5D%5B%5D=A&search%5Bsearch_type%5D=extended&search%5Bdate_from_start%5D=&search%5Bdate_from_end%5D=&search%5Brenewal_date_start%5D=&search%5Brenewal_date_end%5D=&search%5Bdate_to_start%5D=&search%5Bdate_to_end%5D=&search%5Bscope_date_from_start%5D=&search%5Bscope_date_from_end%5D=&search%5Btemporary%5D=&search%5Borg_id%5D=&search%5Bcertificate_new_scopes%5D%5B%5D=&search%5Bcertificate_new_scopes%5D%5B%5D=44&search%5Bcertificate_old_scopes%5D%5B%5D=&search%5Bcertificate_old_scopes%5D%5B%5D=&search%5Bcertified_scope_preference%5D%5B%5D=&search%5Bcertified_scope_preference%5D%5B%5D=&search%5Backnowledged_type%5D=&search%5Bscope_reg_number%5D=&search%5Bscope_status%5D%5B%5D=A&commit=Mekl%C4%93t) saskaņā ar Būvniecības likumu, [Aizsargjoslu likumu](https://likumi.lv/ta/id/42348?&search=on), [Ūdenssaimniecības pakalpojumu likumu](https://likumi.lv/ta/id/275062?&search=on), Ministru kabineta 2014. gada 19. augusta noteikumiem Nr. 500 "Vispārīgie būvnoteikumi", Ministru kabineta 2017. gada 9. maija noteikumiem Nr. 253 "Atsevišķu inženierbūvju būvnoteikumi", 2014. gada 30. septembra Ministru kabineta noteikumiem Nr. 574 "Noteikumi par Latvijas būvnormatīvu LBN 008-14 "Inženiertīklu izvietojums"", Ministru kabineta 2016.gada 22.marta noteikumiem Nr. 174 "Noteikumi par sabiedrisko ūdenssaimniecības pakalpojumu sniegšanu un lietošanu", Rīgas domes 2017.gada 15.decembra saistošajiem noteikumiem Nr.17 "Rīgas pilsētas centralizētās ūdensapgādes un kanalizācijas sistēmas ekspluatācijas, lietošanas un aizsardzības saistošie noteikumi", Satiksmi būvdarbu laikā organizēt atbilstoši 2001. gada 02. oktobra Ministru kabineta noteikumiem Nr.421 “Noteikumi par darba vietu aprīkošanu uz ceļiem”, citu spēkā esošu normatīvo aktu prasībām, Latvijas nacionālajiem standartiem un Latvijas nacionālā standarta statusā adaptētiem un noteiktā kārtībā reģistrētiem starptautisko un reģionālo standartizācijas organizāciju standartiem. | |
| 2. | Izstrādātājs būvprojekta sastāvā iekļauj daļas, kuru saturam ir jāatbilst Ministru kabineta 2018. gada 28. augusta noteikumiem Nr.545 "Noteikumi par Latvijas būvnormatīvu LBN 202-18 "Būvniecības ieceres dokumentācijas noformēšana"" prasībām.  Būvprojektā ietvert šādas daļas:  1. Vispārīgā daļa;  2. Inženierrisinājumu daļa:  1.1. Ūdensapgāde un kanalizācija (ārējā)/(UKT);  3. Citas daļas, ja tādas nepieciešamas. Paredzēt esošo inženiertīklu demontāžu un pārnešanu, ja tādu nepieciešamību rada būvprojekta risinājumi.  4. Ekonomikas daļa:  4.1. Iekārtu, konstrukciju un būvizstrādājumu kopsavilkums (IS);  4.2. Būvdarbu apjomu saraksts (BA);  4.3. Izmaksu aprēķins (T);  5. Darbu organizācijas projekts (DOP), tajā skaitā satiksmes organizēšanas plāns būvdarbu laikā. | |
| **V** | **NOSACĪJUMI UN TEHNISKĀS PRASĪBAS BŪVPROJEKTU RISINĀJUMU IZSTRĀDEI** | |
| 1. | **Vispārīgās prasības** | |
| 1.1. Būvprojektu saskaņot ar iestādēm, virszemes un apakšzemes komunikāciju īpašniekiem un zemes īpašniekiem likumā noteiktajā kārtībā. | |
| 1.2. Būvprojektu risinājumiem ir jābūt racionāliem, funkcionāliem un inženiertehniski pamatotiem. Būvprojektu tehniskiem risinājumiem jābūt savstarpēji saskaņotiem. | |
| 1.3. Visus konstruktīvus risinājumus, un to realizācijā izmantojamos materiālus un izstrādājumus, kā arī projektēšanas gaitā veiktās izmaiņas būvprojekta Izstrādātājam jāskaņo ar Pasūtītāju. | |
| 1.4. Visām iekārtām un materiāliem ir jābūt augstas kvalitātes, jāatbilst pielietojuma prasībām un ir jābūt sertificētiem atbilstoši Latvijas likumdošanai. | |
| 1.5. Pirms projektēšanas darbu uzsākšanas veikt objekta apsekošanu (t.sk. topogrāfiskā plāna salīdzināšana ar situāciju dabā), fotofiksāciju, nepieciešamo uzmērījumu veikšanu, lai precizētu topogrāfiskā plāna grafisko informāciju, būtiskākas piesaistes. | |
| 1.7. Būvprojekta risinājumiem jānodrošina nepārtraukta objekta svarīgo funkciju darbība visā būvprojekta realizācijas laikā. Būvprojektā jāizvērtē visas prasības esošajai infrastruktūrai, jāiekļauj visi nepieciešamie pasākumi un tehniskie risinājumi esošās infrastruktūras pilnvērtīgai un drošai darbībai, īpašie pasākumi ekspluatācijas stadijai. | |
| 1.8. Atjaunot segumus saskaņā ar Rīgas domes 2023. gada 12. jūlija saistošiem noteikumiem RD-23-217-sn saistošiem noteikumiem. Asfalta segumu atjaunošanai pielietojot infrasarkanā starojuma tehnoloģiju, saskaņā ar dokumentu “Ceļu specifikācija 2019”; | |
| 1.9. Izstrādājot būvprojektu, ņemt vērā izstrādes stadijā esošos būvprojektus “Ārējā elektroapgāde Atgāzenes ielā 24A, Rīgā. T50371 pārbūve (ST TN Nr.131465226)”, “Ārējā elektroapgāde Atgāzenes ielā 20, Rīgā (ST TN Nr.101709239)”, “Elektroauto uzlādes stacijas Atgāzenes ielā 24A, Rīgā”., kā arī šo būvprojektu saistītos risinājumus atspoguļot būvprojektā. | |
| 2. | **Esošās situācijas apraksts.** **Prasības centralizētās ūdensapgādes un sadzīves kanalizācijas sistēmas pieslēgumu projektēšanai** | |
| 2.1. Objekts ir pievienots pilsētas centralizētajiem ūdensapgādes tīkliem, objekts pievienots sadzīves kanalizācijas tīkliem caur zemes gabalu ar kadastra apzīmējumu 01000742058;  2.2. Izstrādāt objekta sadzīves kanalizācijas izvada izbūves/pārbūves tehniskos risinājumus atbilstoši SIA “Rīgas ūdens” izsniegtajiem Tehniskajiem noteikumiem (1.pielikums), paredzot zemes gabalam 01000740148 neatkarīgu (neapvienotu ar pieguļošo zemesgabalu tīkliem), sadzīves kanalizācijas izvada pieslēgumu pilsētas centralizētajiem tīkliem.  No SIA “Rīgas ūdens” kanalizācijas cauruļvada piederības (apkalpes) robežas līdz ēkai ar būves kadastra apzīmējumu 01000740148001 paredzēt jaunu sadzīves notekūdeņu kanalizācijas pieslēguma izvadu.  2.3. Veikt visus nepieciešamus aprēķinus, ko pievienot būvprojektam. Paredzēt esošās un projektējamās infrastruktūras sasaisti.  2.4. Pieslēguma vietu pie kanalizācijas sistēmas nodrošināt pret smakas iekļūšanu telpā. Ievadus ēkās hermetizēt.  2.5. Paredzēt esošā kanalizācijas izvada d 150 demontāžu līdz zemes gabala ar kadastra apzīmējumu 01000742058 robežai. | |
| **VI** | **BŪVPROJEKTA IESNIEGŠANAS KĀRTĪBA** | |
| 1. | Ne retāk kā reizi mēnesī Izstrādātājs sniedz Pasūtītājam progresa atskaiti par izpildītajiem darbiem. | |
| 2. | Ne ilgāk kā 4 (četru) mēnešu laikā no līguma noslēgšanas Izstrādātājs saņem visus nepieciešamos saskaņojumos un iesniedz Pasūtītajam pabeigtu būvprojektu (ar tajā izdarītu atzīmi par projektēšanas nosacījumu izpildi vai iesniedz attiecīgu paziņojumu Rīgas valstspilsētas pašvaldības Pilsētas attīstības departamentā). | |
| 3. | Būvprojektu noformējumu veikt atbilstoši Latvijas Republikā spēkā esošajiem būvnormatīviem. Visu būvprojektu dokumentāciju pēc tās akceptēšanas Rīgas valstspilsētas pašvaldības Pilsētas attīstības departamentā iesniegt Pasūtītājam 2 eksemplāros drukātā formātā un digitālā formātā (uz datu nesēja):  teksta materiāli elektroniskā formā, izmantojot Microsoft Office programmnodrošinājumu;  grafiskos materiālus ieteicams noformēt, izmantojot AutoCAD (\*.dwg formātā) programmnodrošinājumu;  viss būvprojekts kopā \*.pdf formātā,  visas tāmes \*.excel formātā;  visi tehniskie noteikumi, atļaujas un saskaņojumi iesniedzami Pasūtītājam 1 eksemplārā – oriģināli ja tie nav izsniegti BIS. | |
| **VII** | **AUTORUZRAUDZĪBA** | |
| 1. | Autoruzraudzības mērķis ir nepieļaut būvniecības dalībnieku patvaļīgas atkāpes no akceptētās ieceres un izstrādātā būvprojekta, kā arī normatīvo aktu un standartu pārkāpumus būvdarbu gaitā. | |
| 2. | Izstrādātājs nodrošina autoruzraudzības veikšanu būvprojekta realizācijas (būvdarbu) laikā atbilstoši Ministru kabineta 19.08.2014. noteikumu Nr.500 “Vispārīgie būvnoteikumi” prasībām u.c. Latvijas Republikas spēkā esošajiem normatīvajiem aktiem. | |
| 3. | Izstrādātājs apņemas veikt autoruzraudzību no brīža, kad būvatļaujā tiek izdarīta atzīme par būvdarbu uzsākšanas nosacījumu izpildi līdz būvdarbu pilnīgai pabeigšanai un objekta pieņemšanai ekspluatācijā. | |
| 4. | Atlīdzība par objekta autoruzraudzības pakalpojumiem tiek iekļauta būvprojekta izstrādes tāmē. Autoruzraudzības izmaksās paredzami visi pakalpojumi, kas nodrošina autoruzrauga un autoruzraugu grupas darbu attiecībā uz šo objektu. Autoruzrauga darbs objektā visā būvdarbu periodā jānodrošina vismaz 1 (vienu) reizi nedēļā. Ar autoruzraudzības kārtībā izstrādājamiem risinājumiem (nepilnības, kļūdas, risinājumu detalizācija) visā objekta būvniecības laikā Autoruzraugs nodrošina bez papildu maksas. | |
| **VIII** | **PIELIKUMI** | |
| 1. | SIA “Rīgas ūdens” Tehniskie noteikumi projektēšanai. | |
| 2. | Topogrāfiskais plāns. | |
| 3. | Īpašuma Atgāzenes iela 24A, Rīga, zemes robežu plāns. | |

1. Būvprojekts – dokumentu kopums, kas nepieciešams projektēšanas uzdevumā norādīto darbu veikšanai, atbilstoši normatīvo aktu prasībām, t.sk., būvprojekts, paskaidrojuma raksts, paziņojums par būvniecību u.tml.

   2 Atbilstoši Ministru kabineta 19.08.2014. noteikumiem Nr.500 “Vispārīgie būvnoteikumi”. Precīzu inženierbūves grupu būvniecības ieceres dokumentācijā būvprojekta izstrādātājs norāda atbilstoši normatīvo aktu prasībām atkarībā no būvniecības sarežģītības pakāpes. [↑](#footnote-ref-1)
2. [↑](#footnote-ref-2)